# Doctor Brants Narrenschiff/Von Ehebruch

| « Von Frauenhüten | Sebastian Brant Doctor Brants Narrenschiff | Der unverbesserliche Narr » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[41v]
Wer durch die fynger sehen kan Vnd loßt syn frow eym andern man Do lacht die katz die müß su$^o$ß an
Eebrechen wigt man als gering Als ob man schnellt eyn kyseling / Eebruch / das gsatz yetz gantz veracht Das keiser Julius hatt gemacht
[42r]
Man vo$^e$rcht keyn pen noch stroff yetz me
Das schafft das die synt jn der ee Zerbrechen kru$^e$g vnd ha$^e$fen glich Vnd kratz du mich / so kratz ich dich Vnd schwig du mir / so schwig ich dir
Man kan wol haltten finger für
Die ougen / das man sa$^e$ch dar vß Vnd wachend tu$^o$n / als ob man ruß / Man mag yetz lyden frowen schmach Vnd gat dar nach keyn stroff noch rach
Die mann / starck ma$^e$gen hant jm land
Sie mo$^e$gen towen gar vil schand Vnd tu$^o$n als ettwan dett Catho Der lech syn frow Hortensio / Wenig sint den gat yetz zu$^o$ hertz
Vß eebruch sollch leyd / sorg / vnd smertz
Als Atrydes strafften mit recht Do jn jr wiber worent gschma$^e$cht / Oder als Collatinus dett Das man Lucretz geschma$^e$het het
Des ist der eebruch yetz so groß
Clodius beschisßt all weg vnd stroß Der yetz mit geyßlen die wol strich Die vß dem eebruch ru$^e$men sich / Als man Salustio gab lon
Mancher der würd vil schnatten han
Ging yedem eebruch solch plag nach Als dann Abymelech geschach / Vnd den su$^e$nen Benyamyn / Oder dar noch ging sollich gewyn
[42v]
Als Dauid gschah mit Bersabee
Manchen glust brechen nit die ee / Wer liden mag das syn frow sy Im eebruch / vnd er wont jr by So er das wißlich weisßt vnd sieht
Den halt ich für keyn wysen nicht
Er gibt jr vrsach mer zu$^o$ fall Dar zu$^o$ die nochburn mumlen all Er hab mit jr teyl vnd gemeyn Sie bring ouch jm den ro$^e$rroub heyn
Sprech zu$^o$ jm / hans myn gu$^o$tter man
Keyn liebern will ich / wen dich han Eyn katz den müsen gern noch gat Wann sie eynst angebissen hat / Welch hatt vil ander mann versu$^o$cht
Die würt so schamper vnd verru$^o$cht
Das sie keyn scham noch ere me acht Ir mu$^o$twill sie alleyn betracht / Eyn yeder lu$^o$g das er so leb Das er synr frow keyn vrsach geb
Er halt sie früntlich / lieb vnd schon
Vnd vo$^e$rcht nit yeden glocken thon / Noch kyfel mit jr nacht vnd tag Lu$^o$g dar by was die glocken schlag Dann ich das rott jn truwen keym
Das er vil gest fu$^e$r mit jm heym
Vor vß lu$^o$g für sich der genow Wer hat ein hübsch / schon / weltlich frow Dann nyemans ist zu$^o$ truwen wol All welt ist falsch vnd vntruw vol
[43r]
Menelaus hett syn frow behan
Hett er Paris do vsßhin gelan / Hett Agamennon nit zu$^o$ huß Gelossen syn fründt Egystus Vnd dem vertruwt / hoff / gu$^o$t / vnd wib
Er wer nit kumen vmb syn lyb /
Glych wie Candaules der dor groß Der zeygt syn wyb eym andern bloß / Wer nit syn freüd mag han alleyn Dem gschicht recht / das sie werd gemeyn
Dar vmb soll man han für das best
Ob eelüt nit gern haben gest Vor vß / den nüt zu$^o$ trüwen ist Die welt steckt voll beschysß vnd lyst Wer argwon hat / der gloubt gar bald
Das man tu$^e$g das jm nit gefalt
Als Jacob mit dem rock beschach Den er mit blüt besprenget sach Aswerus gdocht das Amon meynt / Hester gesma$^e$hen / der doch weynt /
Abraham vorcht synr frowen ee
Dann er ye ka$^e$m gon Gerare Wa$^e$ger eyn schmyertzler jn sym huß Dann bru$^e$ten fro$^e$mde eyer vß Wer vil vß fliegen will zu$^o$ wald
Der wurt zu$^o$ eyner grasmuck bald /
Wer brennend kol jnn go$^e$ren leidt Vnd schlangen jnn sym bu$^o$sen treyt Vnd jnn synr teschen zücht eyn muß Solch gest lont wenig nutz jm huß
* ↑ WS: Scan-Vorlage hier und im nächsten Vers unleserlich, der Text wurde anhand der Ausgabe der BSB ergänzt.
* ↑ WS: Scan-Vorlage hier und im nächsten Vers unleserlich. Der Text wurde anhand der Ausgabe der BSB ergänzt.